NRF บวก 3% “ฟินันเซียฯ” แนะซื้อ เป้า 5.75 บ. มองกำไร Q3 นิวไฮ-ผลงานโตยาวถึงปี 64
NRF บวก 3% "ฟินันเซียฯ" แนะซื้อ เป้า 5.75 บ. มองกำไร Q3 นิวไฮ-ผลงานโตยาวถึงปี 64
NRF บวก 3% "ฟินันเซียฯ" แนะซื้อ เป้า 5.75 บ. มองกำไร Q3 นิวไฮ-ผลงานโตยาวถึงปี 64
22 ต.ค. 2563

ผู้สื่อข่าวรายงานว่า ราคาหุ้น บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ล่าสุด ณ เวลา 11.44 น. อยู่ที่ระดับ 5.35 บาท ปรับตัวขึ้น 0.15 บาท หรือ 2.88% ด้วยมูลค่าการซื้อขาย 26.69 ล้านบาท
ทั้งนี้ บล.ฟินันเซียไซรัส ระบุในบทวิเคราะห์ (22 ต.ค.2563) ระยะสั้น แนวโน้มกำไรบริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ในไตรมาส 3/2563 ยังแข็งแกร่ง คาดทำจุดสูงสุดใหม่ เติบโตทั้งจากไตรมาสก่อน และจากช่วงเดียวกันเมื่อปีก่อน คาดกำไรสุทธิไตรมาส 3 อยู่ที่ 39 ล้านบาท เติบโต 85.7% จากไตรมาสก่อน ทำจุดสูงสุดใหม่เติบโตจากความต้องการซอส และเครื่องปรุงรสอาหารเพื่อประกอบอาหารทานเองที่บ้านยังสูงขึ้น จึงคาดหนุนให้รายได้ในธรุกิจเดิม Ethnic ทำจุดสูงสุดใหม่ และแนวโน้มกำไรไตรมาส 4/2563 ยังดูดีต่อเนื่อง เพราะคาดจะเริ่มรวม City Food ได้ 1 เดือน และคาดดอกเบี้ยจ่ายหมดไปเพราะนำเงินจาก IPO ไปชำระหนี้
สำหรับปัจจัยหนุนการเติบโตปีหน้าจะมาจากการรวม City Food เต็มปี และรายได้เส้นบุกจะเติบโตหลังติดตั้งเครื่องจักรใหม่ และเริ่มผลิตได้ตั้งแต่ไตรมาส 1/2564 เป็นต้นไป ส่วนสินค้า Plant-Based Food อื่นๆ เช่น เนื้อเทียม มีการนำเข้ามาเพื่อจำหน่าย และคาดเห็นการเติบโตอย่างมีนัยสำคัญในปี 2565 ภายหลังก่อสร้างโรงงานผลิต Plant-Based Food แล้วเสร็จและเริ่ม Commercial Run ได้ปัจจุบันอยู่ระหว่าง เตรียมวางแผนเรื่องการก่อสร้าง
ส่วนประเด็นสหรัฐอาจพิจารณาตัดสิทธิ GSP เครื่องปรุงรสนำเข้าจากไทย ผู้บริหารแจ้งว่าไม่กระทบ  เพราะลูกค้าในสหรัฐ (สัดส่วน 31.8% ของรายได้รวม) ไม่ได้ใช้สิทธิ GSP อยู่แล้ว คาดกำไรปกติปี 2563-2564  เติบโต 42.6% จากช่วงเดียวกันเมื่อปีก่อน และ เติบโต 63.5% จากช่วงเดียวกันเมื่อปีก่อน ตามลำดับ และคงราคา เป้าหมายปี 2564 เท่ากับ 5.75 บาท (อิง PE เดิม 25 เท่า) แนะนำซื้อ คาดกำไรไตรมาส 3/2563 สดใส ทำจุดสูงสุดใหม่